Alison Richard

thumb|Alison Richard eraikina, Cambridge
**Dame Alison Fettes Richard**, DBE, DL (Bromley, London, 1948ko martxoaren 1a) ingeles antropologoa, kontserbazionista eta unibertsitateko administratzailea da. Cambridge-ko Unibertsitateko 344. errektoreordea izan zen, Cambridge-ko hirugarren errektoreordea kargua lanaldi osokoa bihurtu zenetik, eta bigarren emakumea. Cambridgera iritsi aurretik, Yale Unibertsitateko errektore izan zen 1994tik 2002ra.

## Haurtzaroa 
Alison Richard Kent-en jaio zen.  Queenswood eskolan ikasi zuen eta Cambridge-ko Newnham College-n Antropologian lizentziatu zen, 1973an London-go King's College-n doktoretza lortu zuen *Social organization and ecology of* *propithecus verreaux grandidier* izeneko tesiarekin. [ Lemurren gizarte antolaketa eta ekologia]

## Ikerketa eta irakaskuntza 
1972an, Yale Unibertsitatera joan zen, eta Erdialdeko Amerikako, Mendebaldeko Afrikako, Pakistango Himalaiako mendietako eta Madagaskarko hegoaldeko basoetako primate basatien ekologiari eta portaera sozialari buruzko ikerketak irakatsi eta jarraitu zituen. Antropologiako irakasle izendatu zuten 1986an, eta Yale-ko Antropologia Saileko buru izan zen 1986tik 1990era. 1991tik 1994ra Yale-ko Peabody Historia Naturalaren Museoko zuzendaria izan zen, munduko historia natural unibertsitarioko bilduma garrantzitsuenetako bat duena. 1998an, Franklin Muzzy Crosby giza ingurumeneko irakasle izendatu zuten.

Richard ezaguna da sifaka (*Propithecus verreauxi*), Madagaskarko hegoaldeko eta mendebaldeko lemur bat, aztertzeagatik. Kolaboratzaileekin eta ikasleekin, landa-behaketa, harrapaketa eta askapena, neurketa anatomikoa eta laginketa genetiko eta hormonaleko programa bat zuzendu zuen, 1984tik gaur egun arte bakarka ezagutzen diren 700 sifaka baino gehiago. [beharrezko zitazioa] Hain epe luzean etengabe behatutako primate populazio handienetako bat da. Ikerketak sifaka bizitza-historiei, demografiari, portaera sozialari eta genetikari buruzko informazio baliotsua eman du. Hauek, era berean, primateen ordenako kideen bizitzaren eta biologiaren aldakuntzaren ulermena zabaltzen dute. Schwartz Fundazioa.

## Bere liburu aukeratuak: 
Richard, AF. 2022. *The Sloth Lemur’s Song: Madagascar from the Deep Past to the Uncertain Present.* [Lemur nagiaren kanta:  Madagaskar iragan sakonetik orainaldi zalantzagarrira. University of Chicago Press.]  ingelesez

Richard AF & Ratsirarson J. 2013.  *Partnership in practice: making conservation work at Bezà Mahafaly, southwest Madagascar.  Madagascar Conservation and Development. 8:1.* [Praktikan elkartzea: kontserbazio lanak egitea Bezà Mahafalyn, Madagaskarko hego-mendebaldean. Madagaskar Kontserbazio eta Garapena.] ingelesez

Dewar RE & Richard AF. 2012.  *Madagascar:  a history of arrivals, what happened, and will happen next*. Annual Review of Anthropology. 41: 495-517. [Madagaskar: iritsieren historia, gertatutakoa, eta ondoren gertatuko dena.  Antroplogiako urterokoa]  ingelesez

Ranaivonasy J, Ratsirarson J, & Richard AF (eds). 2016.  *Suivi écologique et socio-économique dans la Réserve Spéciale de Bezà Mahafaly* (Sud-ouest de Madagascar).  Malagasy Nature, Special Issue, Vol. 10.  [Jarraipen ekologikoa eta sozioekonomikoa Bezà Mahafaly Erreserba Berezian, Madagaskar-ekohego-mendebaldea] frantzeses

Dewar RE & Richard AF. 2007. *Evolution in the hypervariable environment of Madagascar.* [ Eboluzioa Madagaskarreko ingurune hiperaldakorrean.]  PNAS 104 (34):13723-13727 ingelesez

Richard AF, Dewar RE, Schwartz M, & Ratsirarson J. 2002. *Life in the slow lane? Demography and life histories of male and female sifaka (Propithecus verreauxi verreauxi)*. Journal of Zoology, London. 256:421-436.  [Bizitza errei geldoan? Gizonezkoen eta emakumezkoen sifakaren demografia eta bizitza-historiak (Propithecus verreauxi verreauxi).  Zoologiako egunerokoa] ingelesez

Richard AF. *Primates in Nature*, W. H. Freeman and Co. 1985  [Primateak naturan] ingelesez

## Unibertsitate-administrazioa 
1994tik 2002ra, Yale Unibertsitateko Provost izan zen, eta unibertsitatearen finantza- eta ikasketa-programen eta plangintzaren ardura operatiboa izan zuen. 2003tik 2010era, Richard, Cambridge-ko Unibertsitateko errektoreordea izan zen. Bere agintaldian, hainbat aldaketa garrantzitsu zuzendu zituen unibertsitate-politikan, hala nola jabetza intelektuala, graduko finantza-laguntza, unibertsitatearen zuzkiduraren kudeaketa berrantolatua eta Cambridgeko lankidetza globalak zabaldu zituen, batez ere AEBetan, Txinan, Indian, Singapurren eta Persiar golkoan. Mila milioi Libra-ko diru-bilketa kanpaina hasi eta burutu zuen, Erresuma Batuko unibertsitate batentzat inoiz egin den handiena.

## Kontserbazioa 
1970eko hamarkadan, RW Sussman (Washington University St. Louis-en) eta G Ramanantsoa (University of Madagascar) unibertsitateekin lankidetzan, Beza-Mahafaly-n, Madagaskar-ko hego-mendebaldean, erreserba natural bat ezartzen lagundu zuen, 1986an Madagaskar-ko Erreserba Naturalaren sisteman formalki sartu zena.

Hiru hamarkada baino gehiagoz, lankideekin lan egin du erreserbaren natura-ondare berezia kontserbatzen laguntzeko, Madagaskar-ko eta beste leku batzuetako ikasleen prestakuntza eta ikerketa babesteko eta basoan eta inguruan bizi diren pertsonen aukera sozioekonomikoak hobetzeko. Urteetan zehar, kontserbazio-lan horiek Liz Claiborne Art Ortenberg Fundazioak, WWFk, Schwartz Fundazioak eta USAIDek finantzatu dituzte.

## Aholku Batzordeak 
Gaur egun, Richard, Howard Hughes Medical Institute-ko eta WWF International -eko Batzordeetako kidea da. Liz Claiborne/Art Ortenberg Fundazioaren, Arcadia Fund-en eta Cambridge Conservation Initiative-ren aholkulari gisa lan egiten du. Perrett Laver bilaketa-enpresa exekutiboko aholku-batzordeko presidentea ere bada.

## Ohoreak 
Richard, Britainiar Inperioaren Ordenako (DBE) Dame [Dama] Commander izendatu zuten 2010eko Urtebetetze Ohoreetan. 2005ean Officier de l'Ordre National izendatu zuten Madagaskar-en.[Ordena nazionalaren ofiziala]

Honoris causa doktoretzak jaso ditu Erresuma Batuko (Edinburgo, Queens University Belfast, Anglia Ruskin, Exeter, Cambridge), Txinako (Peking, Hong Kong-eko Unibertsitate Txinatarra), Madagaskar-ko (Antananarivo-ko Unibertsitatea), Kanada-ko (York), Korea-ko (Ewha Women's University) eta AEBko (Yale) unibertsitateetan, eta 2011n London-go King's Collegeko bekadun egin zuten. [behar den zitazioa

Rainforest Alliance (1998) erakundearen Green Globe saria jaso zuen, eta Verrill Domina, Yale Unibertsitatea (2008). 2004an Cambridgeshire-ko Konderri-ko teniente izendatu zuten. Cambridge-ko Unibertsitateko Lucy Cavendish, Newnham and Wolfson Colleges-eko Ohorezko Kidea da. [behar den zitazioa

## Klubak 
Ateneo Klubeko kidea da. [behar den zitazioa

## Erreferentziak 
## Kanpo estekak 
* Cambridgeko Unibertsitateko Errektoreordetza
* Alan Macfarlanek 2008ko abuztuaren 21ean elkarrizketatua (bideoa)